CELEX: 62009TA0088
Language: el
Date: 2011-11-08 00:00:00
Title: Υπόθεση T-88/09: Απόφαση του Γενικού Δικαστηρίου της 8ης Νοεμβρίου 2011 — Idromacchine κ.λπ. κατά Επιτροπής (Εξωσυμβατική ευθύνη — Κρατικές ενισχύσεις — Απόφαση της Επιτροπής περί κινήσεως επίσημης διαδικασίας έρευνας — Πληροφορίες επιζήμιες για τρίτη εταιρία — Κατάφωρη παράβαση κανόνα δικαίου που απονέμει δικαιώματα σε ιδιώτες — Υποχρέωση τηρήσεως του επαγγελματικού απορρήτου — Μη περιουσιακή ζημία — Περιουσιακή ζημία — Αιτιώδης συνάφεια — Τόκοι υπερημερίας και αντισταθμιστικοί τόκοι)

17.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 370/23
            
         Απόφαση του Γενικού Δικαστηρίου της 8ης Νοεμβρίου 2011 — Idromacchine κ.λπ. κατά Επιτροπής
   (Υπόθεση T-88/09) (1)
   
   (Εξωσυμβατική ευθύνη - Κρατικές ενισχύσεις - Απόφαση της Επιτροπής περί κινήσεως επίσημης διαδικασίας έρευνας - Πληροφορίες επιζήμιες για τρίτη εταιρία - Κατάφωρη παράβαση κανόνα δικαίου που απονέμει δικαιώματα σε ιδιώτες - Υποχρέωση τηρήσεως του επαγγελματικού απορρήτου - Μη περιουσιακή ζημία - Περιουσιακή ζημία - Αιτιώδης συνάφεια - Τόκοι υπερημερίας και αντισταθμιστικοί τόκοι)
   2011/C 370/37
   Γλώσσα διαδικασίας: η ιταλική
   
      Διάδικοι
   
   
      Προσφεύγοντες-ενάγοντες: Idromacchine Srl (Porto Marghera, Ιταλία)· Alessandro Capuzzo (Mirano, Ιταλία) και Roberto Capuzzo (Mogliano Veneto, Ιταλία) (εκπρόσωποι: W. Viscardini και G. Donà, δικηγόροι)
   
      Καθής-εναγομένη: Ευρωπαϊκή Επιτροπή (εκπρόσωποι: D. Grespan και E. Righini, επικουρούμενοι από τον F. Ruggeri Laderchi, δικηγόρο)
   
      Αντικείμενο
   
   Αγωγή αποζημιώσεως προς αποκατάσταση της ζημίας που φέρεται ότι υπέστησαν οι προσφεύγοντες-ενάγοντες λόγω της δημοσιεύσεως στην Επίσημη Εφημερίδα της Ευρωπαϊκής Ένωσης ψευδών πληροφοριών οι οποίες έβλαψαν, ιδίως, την εικόνα και τη φήμη της Idromacchine στο πλαίσιο της αποφάσεως C(2004) 5426 τελικό της Επιτροπής, της 30ής Δεκεμβρίου 2004«Κρατικές ενισχύσεις — Ιταλία — Κρατική ενίσχυση N 586/2003, N 587/2003, N 589/2003 και C 48/2004 (ex N 595/2003) — Παράταση της τριετούς προθεσμίας παράδοσης για δεξαμενόπλοια μεταφοράς χημικών προϊόντων — Πρόσκληση για υποβολή παρατηρήσεων σύμφωνα με το άρθρο 88, παράγραφος 2, [ΕΚ]».
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Υποχρεώνει την Ευρωπαϊκή Επιτροπή να καταβάλει στην Idromacchine Srl ως αποζημίωση για την αποκατάσταση της μη περιουσιακής ζημίας που αυτή υπέστη το ποσό των 20 000 ευρώ.
            
         
               2)
            
            
               Η αποζημίωση που θα καταβληθεί στην Ιdromacchine θα προσαυξηθεί με αντισταθμιστικούς τόκους από τις 18 Φεβρουαρίου 2005 μέχρι τη δημοσίευση της παρούσας αποφάσεως, με βάση το καθοριζόμενο από την Ευρωπαϊκή Κεντρική Τράπεζα (ΕΚΤ) επιτόκιο για τις κυριότερες πράξεις αναχρηματοδότησης, προσαυξημένο κατά δύο ποσοστιαίες μονάδες.
            
         
               3)
            
            
               Η αποζημίωση που θα καταβληθεί στην Ιdromacchine θα προσαυξηθεί με τόκους υπερημερίας από της δημοσιεύσεως της παρούσας αποφάσεως μέχρι την πλήρη εξόφληση της αποζημιώσεως, με βάση το καθοριζόμενο από την ΕΚΤ επιτόκιο για τις κυριότερες πράξεις αναχρηματοδότησης, προσαυξημένο κατά δύο ποσοστιαίες μονάδες.
            
         
               4)
            
            
               Απορρίπτει κατά τα λοιπά την προσφυγή.
            
         
               5)
            
            
               Η Επιτροπή φέρει τα δικαστικά της έξοδα και τα δύο τρίτα των εξόδων της Idromacchine, του Alessandro Capuzzo και του Roberto Capuzzo οι οποίοι φέρουν το ένα τρίτο των δικαστικών εξόδων τους.
            
         
      (1)  EE C 102 της 1.5.2009.